Help:Style (Magyar)/Formatting and punctuation (Magyar) - ArchWiki

Jump to content

# Help: Style (Magyar)/Formatting and punctuation (Magyar)

From ArchWiki
< Help:Style (Magyar)
Fordítás állapota: Ez az oldal az angol Help:Style/Formatting and punctuation című oldal magyar nyelvre lefordított változata. Utolsó fordítás dátuma: 2026.06.10. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- Help:Editing (Magyar)#Formázás
- Help:Style (Magyar)#Formázás

A következő utasítások azt határozzák meg, hogy miként kell a cikk tartalmának különböző részeit formázással vagy írásjelekkel kiemelni.

## Általános szabályok

Ezek az általános szabályok mindig felülírják a #Speciális esetek szabályait. Az ebben az útmutatóban nem tárgyalt esetekben a Wikipédia:Formai útmutató a mérvadó referencia.

- Ne keverjen egynél több kiemelési módszert, kivéve, amikor azt ezek a szabályok kifejezetten megengedik.
  Ez a szabály azokra az esetekre is vonatkozik, amikor bizonyos formázásokat már a CSS-szabályok beállítanak, például a félkövér betűstílust a definíciólista elemeiben. Ha az előre beállított CSS-formázás nem megengedett az érintett elemen (például a félkövér stílus a #Fájlnevek és elérési útvonalak esetében), akkor Önnek egy másik, kompatibilis wikijelölést kell használnia (például pontozott listát definíciós lista helyett).
- Ne használjon eltérő kiemelési módszereket az ebben a kézikönyvben meghatározottaktól: Ez magában foglalja, de nem korlátozódik az aláhúzásra, villogásra, teljes szavas nagybetűzésre, színekre, csillagokra, felkiáltójelekre, hangulatjelekre, HTML-címkékre `style` attribútummal.

### Első előfordulások

- Egy kifejezés vagy név cikkben való első releváns előfordulása (pl. végrehajtható fájlok nevei) kiemelhető (részletek lentebb), amikor a cikk vagy az adott szakasz témáját figyelembe véve különös figyelmet érdemel. Az első "releváns" előfordulás nem feltétlenül a név abszolút első előfordulása: Ennek megválasztása rá van bízva a szerkesztőre.
- A név kiemelésének előnyben részesített módja egy szorosan kapcsolódó wikicikkre vagy egy külső oldalra mutató link használata, mint például a Wikipédia vagy egy man súgóoldal. Ha nincs megfelelő belinkelési lehetőség, akkor végső megoldásként használható a félkövér formázás.

  A szoftvercsomagnevek és a szoftvercsomagcsoportok nevei esetében a Template:Pkg, Template:AUR vagy Template:Grp sablonokat kell használni, amikor az adott sablon lehetővé teszi a céloldalra mutató belinkelést.

- Ha a név már szerepel a cikk címében vagy egy szakaszcímben, akkor a szövegtörzsben való első releváns előfordulása csak belinkelési horgonyként használható, egyszerű félkövér kiemelésként nem használható, kivéve a #Névlisták / kifejezéslisták esetét.
- Az első előfordulás kiemelése csak azokra a #Speciális esetekre alkalmazható, amelyek ezt kifejezetten megengedik.

### Linkek

- A linkek horgonyszövege semmilyen formázást nem szabad, hogy kapjon.

### Névlisták / kifejezéslisták

- Megengedett, de nem kötelező, a következetes formázás fenntartása névlistákban vagy kifejezéslistákban, még akkor is, amikor normál esetben nem minden elem igényelne formázást. Ez vonatkozhat például a csupa nagybetűs kifejezésekre, amelyeket önmagukban nem kell dőlt betűvel szedni, vagy olyan névlistákra, ahol az elemek többsége az #Első előfordulások szabályai szerint van formázva.
  A "lista" fogalmát tágan kell értelmezni, így például több egymást követő bekezdés kezdőszavai is tekinthetők kifejezéslistának.

## Szövegformázással kialakított szövegek, írásjelek megjelölésével kialakított szövegek

Az 1 segítségével jelölt esetekre vonatkozik az #Első előfordulások című leírás. Az m segítségével megjelölt esetek fix szélességű szövegre vonatkoznak.

### Dőlt

Használja a `''dőlt szöveg''` MediaWiki-szintaxist a `<i>` címkék helyett.

- #Végrehajtható fájlok nevei / alkalmazások nevei1
- #Fájlkiterjesztések
- #Szoftvercsomag-tárolók nevei1
- #Szoftvercsomagok nevei és a szoftvercsomagcsoportok nevei
- #Pszeudováltozók a fájl tartalmában / Pszeudováltozók a parancssor tartalmábanm
- #GUI szöveg / TUI szöveg
- #Műszaki szakkifejezések1
- #Hangsúlyozott/erős szavak vagy kijelentések
- #Mozaikszó kiterjesztése / Rövidítés kiterjesztése

### Félkövér

Használja a MediaWiki szintaxist `'''félkövér szöveg'''` a `<b>` címkék helyett.

- #Fontos szövegrész a fájl/parancssor tartalmábólm
- #Hangsúlyozott/erős szavak vagy kijelentések
- #Első előfordulások

### Azonos szélességű betűtípus

A kódblokkokon kívüli szövegek esetében, ahol szükség van az azonos szélességű betűtípus (monospace betűtipus) használatára, ott használja a Template:ic `{{ic|azonos szélességű szöveg}}` sablont, ahelyett, hogy a `<code>` címkéket használná.

- #Fájlnevek és elérési útvonalak
- #Démonok/szolgáltatások, kernelmodulok
- #Beállítási paraméterek, változók, opciók, tulajdonságok...
- #Parancssorban kiadott utasítások sorai
- #Fájltartalom
- #Billentyűgombok

### Idézőjelek

Használja inkább az írógépes `"idézett szöveg"` idézőjeleket az egyszeres `'idézett szöveg'` idézőjelek helyett, vagy a tipográfiai `“idézett szöveg“` idézőjelek helyett. Pontosan úgy írja őket mint ahogyan azok megtalálhatók az eredeti angol cikkekben is. Nem kell magyar mentalitással túlokoskodni a dolgokat. Az eredeti angol cikkekben lévő ugyanazon írásjelek magyar cikkekben történő használata kevesebb hibázásra ad lehetőséget a szövegek fordítása közben. Ne bohóckodjon itt a feleslegesen túlbonyolított magyar lent („) és fent (”) idézőjelekkel, a lőtéri kutyát se nem érdekli, így ezeket ezen a weboldalon messziről felejtse el.

- #Linkelések létrehozása címekre és fejezetekre...
- #Szavak/betűk, amikor pusztán "szöveges egységként" hivatkozunk rájuk
- #Általános szavak, amelyek helytelen vagy kérdéses módon vannak használva
- #Idézetek

## Speciális esetek

Az általános szabályok felülírják mindig az itt következő szabályokat.

### Mozaikszó kiterjesztése / Rövidítés kiterjesztése

Használjon dőlt betűket.

Példák:

- Pacman is the Arch Linux package manager.
- cat (catenate) is a standard Unix utility that concatenates and lists files.

### Parancssorban kiadott utasítások sorai

Használja az azonos szélességű `monospace` betűtipust. Ennek beágyazott például szolgáló parancsoknak kell lennie, nem pedig egyszerű említéseknek a #Végrehajtható fájlok nevei / alkalmazások nevei szakaszból. Ide tartozik továbbá a parancssori kimenet és minden olyan szöveg, amelyet észszerűen hasznos lehet a parancssorba beilleszteni.

Példák:

- Javasolt beírni a `man parancs` parancsot bármely parancs man súgóoldalának az elolvasása érdekében.
- Az interfészek neveinek felderítése érdekében Ön használhatja az `ip link` parancsot.
- Ha Ön a `ping: unknown host` hibát kapja, akkor ellenőrizze először, hogy nincs-e probléma a fizikai vezetékkel vagy a vezeték nélküli jel erősségével.
- Írja be a `yes` parancsot, majd válassza a Quit lehetőséget (vagy nyomja meg a `q` billentyűgombot) annak érdekében, hogy kilépjen a további módosítások nélkül.
- Hajtsa végre a `pacman -Syu` parancsot rendszergazdai jogosultságokkal.

### Beállítási paraméterek, változók, opciók, tulajdonságok...

Használja az azonos szélességű `monospace` betűtipust. Ugyanez vonatkozik a parancsopciókra, felhasználói csoportokra, IP-címekre, környezeti változókra és általános változókra.

Ha a cikkben valamelyik parancsopciónak meg kell jeleníteni mind a rövid, mind a hosszú formáját, akkor használja a "/" jelet szóköz nélkül az elválasztáshoz, például `-a`/`--akármi`.

Példák:

- Alapértelmezés szerint a billentyűzetkiosztás `us` nyelvre van beállítva.
- [...] ahol a layout lehet `fr`, `uk`, `dvorak`, `be-latin1` stb.
- A v197 verzió óta az udev már nem a `wlanX` és `ethX` elnevezési séma szerint rendeli hozzá a hálózati interfészek neveit.
- Ebben a példában `enp2s0f0` az Ethernet interfész.
- Ha bizonytalan, akkor az Ethernet interfész valószínűleg "e" betűvel kezdődik, és nem valószínű, hogy `lo`, illetve nem "w" betűvel kezdődik.
- Jelenleg legfeljebb három `nameserver` sort lehet megadni.
- Önnek szükséges létrehoznia egy további BIOS Boot Partíciót 1007 KiB mérettel és `EF02` típusú kóddal.
- Minden fájlnak `644` jogosultsággal és `root:root` tulajdonlással kell rendelkeznie.
- Ha a base-devel szoftvercsomagcsoport minden szoftvercsomagját kérdés nélkül szeretné feltelepíteni, akkor a `-i` kapcsoló elhagyható.
- A legtöbb esetben nem szükséges a systemd használata mellett a felhasználó hozzáadása a (`sys`, `disk`, `lp`, `network`, `video`, `audio`, `optical`, `storage`, `scanner`, `power` stb.) csoportokhoz.
- Ha Ön egy proxyszerver mögött van, akkor exportálnia kell a `http_proxy` és `ftp_proxy` környezeti változókat.
- Más `LC_*` változókhoz tartozó nyelvterületi beállítások használata érdekében futtassa a `locale` parancsot az elérhető opciók megtekintése érdekében, majd adja hozzá őket a `locale.conf` fájlhoz. Nem ajánlott a `LC_ALL` változó beállítása. Tekintse meg a Locale#Operációs rendszer nyelvterület-beállításának a létrehozása című leírást egy haladószintű példa megvizsgálása érdekében.
- [...] ez nagyjából megfelel annak, amit Ön a `DAEMONS` tömbben megadott.
- Ha Ön privát hálózatot használ, akkor biztonságos a `192.168.*.*` tartománybeli IP-címek használata, `255.255.255.0` alhálózati maszkkal és `192.168.*.255` broadcast címmel. Az átjáró általában `192.168.*.1` vagy `192.168.*.254`.
- Ha a QEMU programnak Ön megadja a `-net nic` argumentumot, akkor a QEMU program alapértelmezés szerint a virtuális géphez a `52:54:00:12:34:56` linkszintű MAC-címmel rendelkező hálózati interfészt szokta hozzárendelni.

### Démonok/szolgáltatások, kernelmodulok

Használja az azonos szélességű `monospace` betűtipust. Használjon aláhúzást (`_`) a kernelmodulok neveiben.

Példák:

- A `dhcpcd.service` minden hálózati interfészhez elindítja a démont.
- Egyes unit-fájlok nevei tartalmaznak `@` jelet (pl. `name@string.service`).
- Az általános Bluetooth-illesztőprogram a `btusb` kernelmodul.
- A `snd_usb_audio` kernelmodul USB hangkártyákhoz használatos.

### Végrehajtható fájlok nevei / alkalmazások nevei

Használja a dőltbetűs szövegformázást, de csak a teljesen kisbetűs nevekhez. Hatással van az első előfordulásokra.

Megjegyzés

Ez a szabály csak a futtatható fájlokra érvényes, amikor azok magát az alkalmazást vagy fájlt képviselik, nem azokra az esetekre szól, amikor a parancssorban kiadott utasítások soraiban használják őket. Különösen figyeljen azokra a futtatható fájlokra, amelyeket általában argumentumok nélkül szoktak elindítani:

- Távolítsa el a kijelölt locale előtti megjegyzést a `/etc/locale.gen` fájlban, és generálja a locale-gen segédprogrammal.
- Távolítsa el a kijelölt locale előtti megjegyzést a `/etc/locale.gen` fájlban, és generálja a `locale-gen` segítségével.

Továbbá, tekintse meg a Súgó:Stílus#Helyesírás című leírást is.

Példák:

- Az udev nem foglalkozik a hálózati interfésznevek hozzárendelésével a `wlanX` és `ethX` elnevezési séma szerint.
- Az Arch Linux telepítőképfájlja a következő particionáló programokat tartalmazza: fdisk, gdisk, cfdisk, cgdisk, parted.
- Ha a pacman nem tudja ellenőrizni az Ön szoftvercsomagjait, akkor ellenőrizze a rendszeridőt a `cal` segítségével.
- Állítson be root jelszót a `passwd` használatával.

### Fájltartalom

Használja az azonos betűszélességű `monospace` formázást olyan tartalom esetében, amely fájlban is olvasható vagy írható, illetve amelyet észszerűen hasznos lehet szövegszerkesztőbe másolni vagy onnan beilleszteni.

Példák:

- A karakterlánc végére írja be a `nomodeset` értéket, majd nyomja meg az `Enter` billentyűgombot. Próbálja ki alternatívaként a `video=SVIDEO-1:d` értéket, amely, ha működik, akkor nem tiltja le a kernelmód-beállítást.
- Távolítsa el a `#` karaktert a kívánt locale elől a `/etc/locale.gen` fájlban.

### Fájlkiterjesztések

A fájlok végén lévő fájlkiterjesztések cikkekben történő megemlítésekor használja a dőltbetűs formázást.

Példa a fájlkiterjesztések használatára:

- A pacman szoftvercsomag-kezelő C programozási nyelven íródott, és a .pkg.tar.zst fájlkiterjesztésű szoftvercsomag-formátumot használja.

### Fájlnevek és elérési útvonalak

Használja az azonos betűszélességű `monospace` formázást. Ugyanez érvényes az eszköznevekre és a helyettesítő karaktereket tartalmazó nevek esetén is. A #Fájlkiterjesztések azonban másként kezelendők.

Példák:

- Ha tesztelni szeretné, hogy UEFI módban bootolt-e be az operációs rendszer, akkor ellenőrizze, hogy létrejött-e a `/sys/firmware/efi` könyvtár.
- Minden fájl és könyvtár a gyökérkönyvtár alatt jelenik meg `/`, még akkor is, amikor különböző fizikai adathordozókon tárolják őket.
- Szerkessze a `/etc/resolv.conf` fájlt, és helyettesítse a névszerverek IP-címeit, valamint a helyi domén nevét.
- A telepítés előtt érdemes lehet szerkeszteni a `mirrorlist` fájlt, és az Ön által preferált tükörszervert érdemes előre helyezni a fájlban.
- Ahhoz, hogy a kernelmodulok betöltődjenek a bootoláskor, helyezzen el egy .conf fájlt a kernelmodulokat használó program neve alapján a `/etc/modules-load.d/` könyvtárban.
- Minden partíciót számjegyutótaggal azonosítanak. Például a `sda1` az első adathordozó első partícióját jelöli, míg a `sda` az egész adathordozót jelöli.

### Általános szavak, amelyek helytelen vagy kérdéses módon vannak használva

Használja az "írógépstílusú idézőjeleket".

Példa:

- Szavak/betűk, amikor pusztán "szövegként" hivatkoznak rájuk.

### GUI szöveg / TUI szöveg

Használja például a menüpontokhoz a dőlt betűt. Amikor Ön a cikkekben menükben történő navigációt ábrázol, használja szintén dőlt betűvel a ">" jelet a menüelemek elválasztására.

Példák:

- Ezután válassza a Boot Arch Linux menüpontot, és nyomja meg az `Enter` gombot a telepítés megkezdése érdekében.
- A gparted segédprogram használatakor, amikor az új partíciós táblázat létrehozásának opcióját választja, alapértelmezettként msdos partíciós táblázat jön létre az adathordozón. Ha a GPT partíciós táblázat létrehozására vonatkozó javaslatot szeretné követni, akkor válassza az Advanced menüpontot, majd a legördülő menüből válassza ki a gpt opciót.
- Gépelje be a `yes` parancsot, és válassza a Quit lehetőséget (vagy nyomja meg a `Q` gombot) a további módosítások nélküli kilépés érdekében.
- A bővítmények frissítése érdekében ellenőrizze, hogy a bővítmények frissítési szoftvercsomag-tárolói engedélyezve vannak-e a Window > Preferences > Install/Update > Available Software Sites útvonalon.

### Fontos szövegrész a fájl/parancssor tartalmából

Használjon félkövér betűt. Mivel ezek a tartalmak maguk is kódok, a sablonon kívül hivatkozva az azonos betűszélességű `monospace` szövegformázást meg kell őrizni.

Példa:

-     # ln -s /usr/src/linux-$(uname -r)/include/generated/uapi/linux/version.h /usr/src/linux-$(uname -r)/include/linux/

  A `$(uname -r)` helyére bármely, jelenleg nem futó kernel neve behelyettesíthető.

### Billentyűgombok

Használja az azonos betűszélességű `monospace` szövegformázást a Súgó:Stílus#Billentyűgombok leírása szerint.

Példák:

- A POST folyamat során Önnek meg kell nyomnia egy billentyűgombot (általában `Delete`, `F1`, `F2`, `F11` vagy `F12`).
- Gyorsan küldhet egy parancsot a háttérben a `Ctrl+Alt+b` billentyűgomb-kombináció segítségével, eldobva annak minden kimenetét.

### Szoftvercsomagok nevei és a szoftvercsomagcsoportok nevei

Használja a Template:Pkg, Template:AUR vagy Template:Grp sablont a Help:Style#Package management instructions szerint. Ha a szöveg nem linkként van formázva (például amikor egy csomagot egy nem hivatalos tárolóból hivatkoz), akkor használjon dőlt betűformázást.

Példák:

- Telepítse az istenférfinőgyermek szoftvercsomagot.
- Telepítse az istenférfinőgyermekAUR szoftvercsomagot.
- Telepítse az istenférfinőgyermek szoftvercsomagcsoportot.
- Telepítse az istenférfinőgyermek szoftvercsomagot a példa szoftvercsomag-tárolóból.

### Pszeudováltozók a fájl tartalmában / Pszeudováltozók a parancssor tartalmában

Használja a dőlt szövegformázást. Amikor egy változót a sablonon kívül említ, az azonos betűszélességű `monospace` szövegmegjelenítést meg kell őrizni.

Gondoskodjon arról, hogy a változók ne tartalmazzanak szóközöket: Helyettük aláhúzásjeleket kell használni.

Gondoskodjon a névhasználat következetességéről a cikk többi részével, amely már használhat egy pszeudo-változót. Például ne vezessen be új `keyboardlayout` változót, amikor a `keyboard_layout` már használatban van.

Példák:

-     # loadkeys billentyűzet_elrendezés

  [...] ahol a `billentyűzet_elrendezés` lehet `hu`, `uk`, `dvorak`, `be-latin1` stb.

- Aktiválja a felületet a `ip link set interface up` paranccsal.
- Csatlakozni a hálózathoz a következő módon lehet:

      # wifi-menu interfész_neve

  Ahol a `interfész_neve` a vezeték nélküli lapkakészlet interfésze.

### Idézetek

A soron belüli idézetekhez használjon "írógépes idézőjeleket", pontosan ugyanolyan formában ahogy az angol is teszi. Blokkidézetekhez használjon behúzást sor eleji kettősponttal, további írásjelek vagy formázás nélkül.

Példák:

- "Öntől származó összes adata hozzánk tartozik" – Google
- A https://www.x.org/wiki/ weboldalról:

  Az X.Org projekt a X Window System nyílt forráskódú implementációját biztosítja. A fejlesztési munka a freedesktop.org közösséggel együttműködésben zajlik. Az X.Org Foundation az a nonprofit oktatási szervezet, amelynek igazgatótanácsa ezt a törekvést szolgálja, tagjai pedig vezetik ezt a munkát.

### Linkelések létrehozása címekre és fejezetekre...

Használjon "írógépstílusú idézőjeleket". A fejezetcímekre történő belinkeléskor azonban belső linkeket (`[[#Fejezet]]`) használjon.

Példa:

- A "dm-crypt +/- LUKS" oszlop a dm-crypt funkcióit jelöli mind LUKS ("+"), mind sima ("-") titkosítási módban. Ha egy adott funkció használatához LUKS szükséges, akkor ezt jelzi a "(with LUKS)" segítségével. Hasonlóképpen, a "(without LUKS)" azt jelzi, hogy a funkció elérése érdekében a LUKS használata kontraproduktív, és a sima módot kell alkalmazni.

### Szoftvercsomag-tárolók nevei

Használjon dőlt betűt a szoftvercsomag-tárolók neveihez. Érinti az első előfordulásokat.

Példák:

- A core-testing szoftvercsomag-tároló engedélyezése érdekében Önnek el kell távolítania a kommentet a `[core-testing]` szakasznál az `/etc/pacman.conf` fájlban.
- Ha engedélyezi a core-testing szoftvercsomag-tárolót, akkor az extra-testing szoftvercsomag-tárolót is engedélyeznie kell.

### Hangsúlyozott/erős szavak vagy kijelentések

Használjon dőlt betűt azoknál a szavaknál, amelyek jelentősége a mondat értelmezése szempontjából egyébként nem lenne felismerhető. Ezek általában hangsúlyosan lennének kiejtve, amikor hangosan lennének felolvasva.

Ha azonban különös figyelemre van szükség, olyan szavakat, mint a "nem", "csak", "pontosan", "erősen", "előtt", stb..., ki lehet emelni félkövérrel.

Ugyanez érvényes azokra a nagyon fontos kijelentésekre is, amelyeket nem lehet külön Figyelmeztetés sablonba vagy Megjegyzés sablonba beletenni, mivel a szakasz lényeges részét képezik.

Példák:

- Válassza ki a legjobb környezetet az Ön igényeihez.
- Ez a parancs szinkronizálhatja a szoftvercsomagtároló-adatbázisokat és frissítheti az operációs rendszer szoftvercsomagjait.
- Ha a képernyő nem vált üresre, és a bootolási folyamat elakad.
- [...] tehát kérjük, írja be pontosan úgy, ahogy látja.
- Ha szeretné, akkor az egyetlen elérhető tükörszerverré teheti, ha minden mást eltávolít.
- A particionálás adatvesztést okozhat. Önt nagyon határozottan figyelmeztetjük és tanácsoljuk, hogy minden kritikus adatról készítsen biztonsági másolatot, mielőtt továbbhalad.
- Tartsa naprakészen azokat a változásokat az Arch Linux operációs rendszerben, amelyek manuális úton történő, tehát kézi beavatkozást igényelnek a rendszer frissítése előtt.
- Rendszerfrissítés végrehajtásakor elengedhetetlen, hogy a felhasználók elolvassák a pacman által kiírt összes információt, és használják a józan eszüket.
- Ez azt jelenti, hogy a részleges frissítések nem támogatottak.

### Műszaki szakkifejezések

Használjon dőlt betűt, kivéve a NAGYBETŰS kifejezések esetében (általában rövidítések). Érinti az első előfordulásokat.

Példák:

- Javasolt beírni a `man parancsneve` parancsot annak érdekében, hogy elolvassa bármely parancs man súgóját.
- Ez a cikk egy GNU/Linux rendszerben meglévő, úgynevezett alapvető segédprogramokkal foglalkozik.
- A elsődleges partíciók bootolhatók lehetnek, és adathordozónként vagy RAID-kötetenként legfeljebb négy partícióra korlátozódnak.
- Ez alapértelmezés szerint már egy külön partíció, mivel a systemd által tmpfs fájlrendszerként van felcsatolva.
- Önnek egy billentyűgombot kell megnyomnia (általában `Delete`, `F1`, `F2`, `F11` vagy `F12`) a POST (Power On Self-Test) fázis alatt.

### Szavak/betűk, amikor pusztán "szöveges egységként" hivatkozunk rájuk

Használjon "írógépstílusú idézőjeleket".

Példák:

- Ha azonban különös figyelemre van szükség, olyan szavakat, mint a "nem", "csak", "pontosan", "erősen", "előtt", stb..., ki lehet emelni félkövérrel.
- Ha nem biztos benne, akkor az Ethernet interfész neve valószínűleg "e" betűvel kezdődik, és nem valószínű, hogy `lo`, illetve nem "w" betűvel kezdődik.

Category:

- Help (Magyar)

Help: Style (Magyar)/Formatting and punctuation (Magyar)
Add topic