Reproducible builds (Magyar) - ArchWiki

Jump to content

# Reproducible builds (Magyar)

From ArchWiki
Fordítás állapota: Ez az oldal az angol Reproducible builds című oldal magyar nyelvre lefordított változata. Utolsó fordítás dátuma: 2026.05.18. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- /Status (Magyar)

Az Arch Linux jelenleg azon dolgozik, hogy minden szoftvercsomag ismételhetően létrehozható legyen. (Angol nyelven: Reproducible builds). Ez lehetővé teszi a felhasználók és kutatók számára, hogy ellenőrizzék az Arch Linux operációs rendszerből származó (és az abból terjesztett) szoftvercsomagokat.

Tipp A ismételhetően létrehozható fogalom pontos meghatározásáért és előnyeiért tekintse meg a Reproducible Builds weboldalt.

## Ellenőrző szoftvercsomag-létrehozások

### Szoftvercsomag-tároló vs. újbóli létrehozás

A Reproducible status weboldalon egy kísérleti újbóli szoftvercsomag-létrehozó (rebuilderd) példány került beállításra a saját infrastruktúránkon. A rebuilderd újból létrehozza a szoftvercsomag-tárolónk szoftvercsomagjait, és ellenőrzi, hogy bitről bitre azonosak-e. Ha nem ismételhető meg a szoftvercsomag-létrehozás, akkor annak oka lehet egy hiba a létrehozást végző segédprogramok készletében, a szoftvercsomag létrehozását nem szabad a licenc miatt megismételni, vagy a szoftvercsomagot nem tiszta chroot környezetben hozták először létre.

A ismert problémák listája megtalálható a /Status című oldalon.

### Újbóli szoftvercsomag-létrehozás vs. egy másik, eltérő környezetben történő újbóli szoftvercsomag-létrehozás

A Reproducible Builds projekt újból létrehozza az Arch Linux szoftvercsomagokat, és összehasonlítja azokat egy másik, eltérő környezetben végzett szoftvercsomag-létrehozással. A szoftvercsomag állapota és a környezeti eltérések a Reproducible status oldalon találhatók.

## Segítségnyújtás

### Eszközök

Segítsen a repro projektben a hibák javításában és funkciók hozzáadásában.

### A szoftvercsomag újbóli létrehozó futtatása

A rebuilderd beállítása Arch Linux szoftvercsomagok létrehozására segít a szoftvercsomag-tároló szoftvercsomagjainak független ellenőrzésében.

### Szoftvercsomagok ellenőrzése a repro segítségével és problémák felderítése

Nagyszerű módja a segítségnyújtásnak, ha talál egy nem reprodukálható szoftvercsomagot, és kideríti, hogy miként tehető reprodukálhatóvá:

- Töltsön le egy Arch Linux szoftvercsomagot, vagy szerezzen be egyet az Arch Linux Archive oldalról.
- Futtassa a repro programot a letöltött szoftvercsomagon, vagy egy szoftvercsomagon a pacman gyorsítótárából. Ideális esetben a `repro -d` használatával tegye ezt meg annak érdekében, hogy diffoscope kimenetet kapjon. Például: `repro -d /var/cache/pacman/pkg/curl-7.73.0-1-x86_64.pkg.tar.zst`.

  Megjegyzés https://reproducible.archlinux.org kihagyja a `check()` lépést, mert az összes szoftvercsomag összes tesztjének futtatása túl ingatag. Ez hamis, nem reprodukálható szoftvercsomag-státuszt hozhat létre, amennyiben a `check()` mellékhatásokkal jár, például Python szoftvercsomagok esetén.

- Vizsgálja meg, hogy az Arch Linux csomagolásával van-e probléma, vagy az upstream hibája. A problémákat hozzá lehet adni az állapotoldalon. További információk találhatók a Reproducible Builds weboldalon.

### Munka a tests.reproducible-builds.org infrastruktúrában felmerülő problémákon

Az Arch felhasználók hozzájárulhatnak a Reproducible Build problémák megoldásához azáltal, hogy megnézik a folyamatos reprodukciós környezetet (Reproducible állapot oldal). Számos probléma van, amit rendezni lehet:

- Sikertelen forráskódból történő szoftvercsomag-létrehozás (FTBS): Reprodukálja helyben a létrehozási hibát, és hozzon létre hibajegyet, amennyiben a szoftvercsomag nem hozható létre tiszta chroot környezetből (`extra-x86_64-build` vagy `multilib-build`).
- Sikertelen forráskódletöltés. Reprodukálja a problémát (`makepkg -o -d`), és hozzon létre hibajegyet az Arch GitLab weboldalon.
- Sikertelen reprodukció. Helyben a szoftvercsomagokat a reprotest segítségével lehet reprodukálni. Vegye figyelembe, hogy nem használható minden variáció. Egyszerű, idővel kapcsolatos teszteléshez:

      $ reprotest --variations '+time' 'sudo extra-x86_64-build' '*.pkg.tar.zst'

Egy szoftvercsomag nem reprodukálhatóságának többféle oka lehet, de a mélyebb vizsgálat előtt nézze meg a felsőszintű szoftvercsomag-tárolót vagy a reprodukálható állapotot a Debian oldalon.

This article or section is out of date.

Reason: A glibc 2.35-6 tartalmazza a C.UTF-8 beállítást. (Discuss in Talk:Reproducible builds (Magyar))

- Sikertelen tesztfutás. Ezek a hibák nagymértékben a tesztelési környezetre vezethetők vissza. Ennek a hibának a legvalószínűbb oka, hogy a `LANG=C` van beállítva, és az Arch nem támogatja a `LANG=C.UTF-8` beállítást.

Amennyiben Önt érdekli az a programkód, amely a folyamatosan reprodukáló környezetet futtatja, akkor tekintse meg a salsa weboldalt, ahol az első szoftvercsomag-létrehozó kód kezdődik.

Megjegyzés A folyamatos reprodukciós környezet a https://tests.reproducible-builds.org oldalon nem reprodukálja a hivatalos Arch Linux szoftvercsomagokat. Célja kizárólag a szoftvercsomagok tesztelése és minél több hiba kiváltásának kísérlete annak érdekében, hogy a hibákat a felső szinten jelenteni lehessen.

## Ismert problémák

### GPG ellenőrzés

Előfordulhat olyan szoftvercsomag-létrehozási forgatókönyv, amikor a GPG‑kulcsok nem lesznek ellenőrizhetők, mivel a szoftvercsomag-készítő el lett távolítva a kulcstartóból vagy vissza lett vonva. Mivel a legfrissebb kulcstartót használjuk, és az archívumban található szoftvercsomag, amelyre szükségünk van, esetleg egy visszavont kulccsal van aláírva, ezért előfordulhat, hogy nem tudjuk azt ellenőrizni, és az szoftvercsomag-létrehozás ezáltal sikertelen lesz.

## Elérhetőség

- #archlinux-reproducible — Főcsatorna az Arch Linux operációs rendszeren történő Reproducible Builds előrehaladásának követésére.

Categories:

- Package management (Magyar)
- Package development (Magyar)

Hidden category:

- Pages or sections flagged with Template:Out of date

Reproducible builds (Magyar)
Add topic