AUR submission guidelines (Magyar) - ArchWiki

Jump to content

# AUR submission guidelines (Magyar)

From ArchWiki
Fordítás állapota: Ez az oldal az angol AUR submission guidelines című oldal magyar nyelvre lefordított változata. Utolsó fordítás dátuma: 2026.05.26. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- Arch package guidelines (Magyar)
- Package Maintainer guidelines (Magyar)

A felhasználók PKGBUILD szkriptfájlokat oszthatnak meg az Arch User Repository (AUR) szoftvercsomag-tároló használatával. Ez a szoftvercsomag-tároló nem tartalmaz olyan szoftvercsomagokat amelyekben bináris programkódra lefordított szoftverek lennének, de lehetővé teszi a felhasználók számára `PKGBUILD` szkriptfájlok feltöltését, amelyeket más felhasználók letölthetnek. Ezek a `PKGBUILD` szkriptfájlok egyáltalán nem hivatalos szkriptfájlok, és nem estek át alapos ellenőrzésen, ezért használatuk kizárólag saját felelősségre történik.

## Szoftvercsomagok beküldése

Figyelmeztetés

- Mielőtt Ön megpróbálna egy szoftvercsomagot beküldeni, elvárt dolog, hogy megismerkedjen az Arch szoftvercsomagolási irányelvekkel és a PKGBUILD szkriptfájl tartalmával.
- Gondosan ellenőrizze, hogy amit feltölt, az valóban helyes legyen. A szabályokat megsértő szoftvercsomagok figyelmeztetés nélkül törölhetők.

Amennyiben Ön még azután is bizonytalan bármilyen módon a szoftvercsomaggal kapcsolatban vagy a kódlefordítási/beküldési folyamattal kapcsolatban, hogy kétszer elolvasta ezt a szakaszt, akkor küldje be a `PKGBUILD` szkriptfájlt az AUR levelezőlistára, vagy az AUR fórumba, vagy kérjen nyilvános véleményezést az IRC csatornán, mielőtt hozzáadná a szóban forgó szoftvercsomagot az AUR szoftvercsomag-tárolóhoz.

### Benyújtás szabályai

Amikor Ön beküld egy szoftvercsomagot az AUR szoftvercsomag-tárolóba, tartsa be a következő szabályokat:

- A beküldött `PKGBUILD` szkriptfájlok futáskor semmilyen körülmények között nem készíthetnek olyan alkalmazásokat, amelyek már szerepelnek bármelyik hivatalos bináris szoftvercsomag-tárolóban. Ellenőrizze a szoftvercsomagot a hivatalos szoftvercsomag-adatbázisban. Ha a beküldendő szoftvercsomagnak létezik már bármely verziója az adatbázisban, akkor ne küldje be a szoftvercsomagot. Ha elavult a hivatalos szoftvercsomag, akkor jelölje meg az elavultat annak megfelelően. Ha a hivatalos szoftvercsomag hibás vagy hiányzik belőle egy funkció, akkor kérjük, küldjön hibajelentést.

  A szigorú szabály alóli kivételt kizárólag azok a szoftvercsomagok képezhetnek, amelyek a hivatalos változatokhoz képest további funkciókat és/vagy javításokat tartalmaznak. Ilyen esetben a `pkgname` értékének különböznie kell annak érdekében, hogy kifejezze ezt az eltérést. Például a GNU screen sidebar javítást tartalmazó szoftvercsomagja nevezhető `screen-sidebar` néven. Ezenkívül a `conflicts=('screen')` tömb használata szükséges a hivatalos szoftvercsomaggal történő ütközések elkerülése érdekében.

- Ellenőrizze az AUR szoftvercsomag-tárolót, hogy a szoftvercsomag létezik-e már. Ha jelenleg karban van tartva, akkor a módosítások hozzászólás formájában küldhetők be a karbantartó figyelmének felhívására érdekében. Ha a szoftvercsomagnak nincs karbantartója vagy a karbantartó nem reagál az Ön és mások megkeresésére sem, akkor a szoftvercsomag átvehető a volt karbantartótól és szükség szerint frissíthető. Ne hozzon létre duplikált szoftvercsomagokat.

- Győződjön meg arról, hogy a feltölteni kívánt szoftvercsomag valóban hasznos. Vajon mások is szeretnék használni ezt a szoftvercsomagot? Rendkívül speciális-e a szoftvercsomag? Ha néhánynál több ember találná hasznosnak ezt a szoftvercsomagot, akkor tényleg megérett a beküldésre.

  Az AUR szoftvercsomag-tároló és a hivatalos (official) szoftvercsomag-tárolók olyan szoftvercsomagok számára lettek létrehozva, amelyek általános szoftvert és általános szoftverrel kapcsolatos tartalmat telepítenek fel a felhasználó számítógépére, beleértve az alábbiak közül egyet vagy többet: Végrehajtható állomány(ok), beállításfájl(ok), adott szoftverhez vagy az Arch Linux disztribúció egészéhez tartozó online vagy offline dokumentáció, olyan médiaanyag, amelyet közvetlenül szoftverhasználatra szántak.

- Azok a szoftvercsomagok, amelyek nem támogatják az `x86_64` számítógépes architektúrát, nem engedélyezettek az AUR szoftvercsomag-tárolóban.

- Az AUR szoftvercsomag-tároló `PKGBUILD` szkriptfájljában ne használja a `replaces` mezőt, kivéve, amikor a szoftvercsomag átnevezésre kerül. Például amikor az Ethereal Wireshark nevűre változott. Ha a szoftvercsomag egy már létező szoftvercsomag alternatív változata, akkor a `conflicts` mezőt kell használni (és a `provides` mezőt is használni kell, amennyiben más szoftvercsomagok igénylik). A fő különbség a következő: A pacman a szinkronizálás után (-Sy) azonnal le akarja cserélni a számítógépre feltelepített, "ütköző" szoftvercsomagot, amint a szoftvercsomag-tárolókban olyan szoftvercsomagot talál, amelynek `replaces` mezője egyezik. Ezzel szemben a `conflicts` csak a szoftvercsomag tényleges telepítésekor kerül kiértékelésre, ami általában a kívánt viselkedés, mert kevésbé tolakodó.

- A verziókövető rendszerből létrejövő, és nem egy konkrét verzióhoz kötött szoftvercsomagok neveit megfelelő végződéssel kell ellátni. Például `-git` a git esetén és így tovább. A teljes lista a VCS package guidelines#Package naming című leírásban található meg.

- A `-bin` végződést kell használniuk azoknak a szoftvercsomagoknak a neveiben, amelyek forráskódból előre lefordított késztermékeket használnak (és egyúttal a forráskód is elérhető). Ez alól kivételt képez a Java. Az AUR szoftvercsomag-tároló nem tartalmazhatja a makepkg segédprogram által létrehozott bináris kódot tartalmazó tar archívumfájlt, és nem tartalmazhatja a fájllistát sem. Amennyiben Ön nem szabad szoftvert csomagol be, akkor tekintse meg a Nonfree applications package guidelines#Package naming című leírást a `-bin` végződés használatával kapcsolatban.

- Azoknál a szoftvercsomagneveknél a végükön nincs utótag, amelyek forráskódból készülnek és konkrét szoftververzióhoz kötődnek.

- Kérjük, a `PKGBUILD` szkriptfájlban a szkript legelején adjon hozzá egy megjegyzést, amely információt tartalmaz az aktuális karbantartókról és a korábbi közreműködőkről, az alábbi formátumot betartva. Ne feledje el az Ön saját e-mail címét elfedni a kéretlen levélszemét elleni védekezés érdekében. A további sorok opcionálisak.

  Megjegyzés Az e-mail cím elfedése megnehezíti az internetes csalók számára, hogy kapcsolatba lépjenek Önnel.

  Ha egy meglévő `PKGBUILD` szkriptfájl esetében Ön átveszi a karbantartói szerepet, akkor adja hozzá a nevét a fájl tetejéhez az alábbi módon:

      # Maintainer: Az Ön neve <levélcím at domén dot com>

  Ha léteztek korábbi karbantartók, akkor közreműködőként (contributor) kell feltüntetnie őket. Ugyanez vonatkozik az eredeti beküldőre is, amennyiben az nem Ön. Ha Ön társkarbantartó (co-maintainer), akkor a többi jelenlegi karbantartó nevét is hozzá kell adni.

      # Maintainer: Az Ön neve <levélcím at domén dot com>
      # Maintainer: Egyéb karbantartó neve <levélcím at domén dot com>
      # Contributor: Előző karbantartó neve <levélcím at domén dot com>
      # Contributor: Eredeti beküldő neve <levélcím at domén dot com>

- Adjon hozzá egy `LICENSE` fájlt és/vagy egy REUSE.toml fájlt az Ön szoftvercsomag-tárolójához. Önt arra ösztönözzük, hogy kövesse az Arch package guidelines#Package sources licenses irányelveit, és a saját szoftvercsomagját 0BSD licencel lássa el.

  Megjegyzés Azok a szoftvercsomagok, amelyekből hiányzik a licenc, vagy amelyek nem a 0BSD licencet tartalmazzák, nem jogosultak a hivatalos szoftvercsomag-tárlóba történő bekerülésre.

### Hitelesítés

Annak érdekében, hogy írási hozzáférést kapjon az AUR szoftvercsomag-tárolóhoz Önnek szüksége van egy SSH kulcspárra. A nyilvános kulcs tartalmát át kell másolnia az Ön saját profiljába a My Account részben, és a megfelelő privát kulcsot be kell állítania az `aur.archlinux.org` host géphez. Például:

    ~/.ssh/config

    Host aur.archlinux.org
      IdentityFile ~/.ssh/aur
      User aur

Önnek új kulcspárt kell létrehoznia ahelyett, hogy egy meglévőt használna, ezáltal, ha valami történik, akkor szükség esetén szelektíven visszavonhatja a kulcsokat:

    $ ssh-keygen -f ~/.ssh/aur

Tipp Ön több nyilvános kulcsot is hozzáadhat a saját profiljához azáltal, hogy új sorral választja el a beviteli mezőben a kulcsokat.

### Szoftvercsomag-tárolók létrehozása

Amennyiben Ön a semmiből új szoftvercsomagot hoz létre, akkor hozzon létre helyben egy Git tárolót és egy AUR távoli tárolót a kívánt pkgbase segédprogram klónozásával. Ha a szoftvercsomag még nem létezik, akkor a következő figyelmeztetés várható:

    $ git -c init.defaultBranch=master clone ssh://aur@aur.archlinux.org/pkgbase.git

    Cloning into 'pkgbase'...
    warning: You appear to have cloned an empty repository.
    Checking connectivity... done.

Megjegyzés Ha a `pkgbase` egy törölt szoftvercsomagnak felel meg, akkor a tároló nem lesz üres.

Amennyiben Ön már rendelkezik szoftvercsomaggal, akkor inicializálja a tárolót Git tárolóként (amennyiben az még nem Git tároló):

    $ git -c init.defaultBranch=master init

Majd adjon hozzá egy AUR távoli tárolót:

    $ git remote add label ssh://aur@aur.archlinux.org/pkgbase.git

Ezután töltse le (fetch) ezt a távoli tárolót annak érdekében, hogy inicializálja azt az AUR szoftvercsomag-tárolóban.

Megjegyzés Ha a `pkgbase` egy törölt szoftvercsomagnak felel meg, akkor végezzen pull és rebase műveletet az ütközések feloldása érdekében.

### Új szoftvercsomag-tartalom közzététele

Figyelmeztetés Az Ön commit beküldései a saját globális Git nevével és e-mail címével lesznek létrehozva. Nagyon nehéz a commit beküldéseket módosítani azok feltöltése után (FS#45425). Ha az AUR szoftvercsomag-tárolóba más hitelesítési adatokkal szeretne feltölteni, akkor ezeket szoftvercsomagonként módosíthatja a `git config user.name "..."` és `git config user.email "..."` parancsokkal.

A csomagolt szoftver új verziójának kiadásakor frissítse a pkgver vagy a pkgrel változókat annak érdekében, hogy jelezze minden felhasználó számára, hogy frissítés szükséges. Ne frissítse ezeket az értékeket, amikor csak a kisebb változtatásokat (például egy elírás kijavítását) teszi közzé a PKGBUILD szkriptfájlban.

Ne hajtsa végre a `pkgver` változónak a puszta megnövelését a VCS szoftvercsomagok esetében. Ezek a szoftvercsomagok nem minősülnek elavultnak akkor sem, amikor az upstream új commit beküldéseket kap. Új commit beküldést csak akkor készítsen, amikor egyéb változtatások is történnek. Például amikor a szoftvercsomaglétrehozási folyamat módosul.

Győződjön meg arról, hogy minden alkalommal újból legenerálja a .SRCINFO fájlt, amikor a `PKGBUILD` szkriptfájl metaadatai megváltoznak. Például `pkgver()` frissítésekor, ellenkező esetben az AUR szoftvercsomag-tároló nem fogja az új verziószámokat megjeleníteni.

A szoftvercsomag feltöltése vagy frissítése érdekében:

- Adja hozzá legalább a `PKGBUILD` és a `.SRCINFO` fájlokat.
- Adjon hozzá minden további új vagy módosított segédfájlt. (Például .install fájlokat vagy helyi forráskódfájlokat, például javításokat.)
- Adja hozzá a szoftvercsomag forráskódjának a licencét.
- Majd a commit segítségével küldje be a változtatásokat egy megfelelően hasznos commit-üzenettel.
- A push paranccsal töltse fel a változtatásokat az AUR szoftvercsomag-tárolóba.

Például:

    $ makepkg --printsrcinfo > .SRCINFO
    $ git add PKGBUILD .SRCINFO
    $ git commit -m "Megfelelően hasznos commit üzenet."
    $ git push

Megjegyzés

- Ha a `.SRCINFO` fájl nem szerepelt az Ön utolsó commit beküldésében, akkor adja hozzá a fájlt az utolsó commit módosításával a `git commit --amend` használatával annak érdekében, hogy az AUR engedélyezze a feltöltést.
- Az AUR csak a `master` ágra engedélyezi a feltöltést. Ha a helyi ág más néven szerepel, akkor nevezze át a helyi ágat és indítsa el ismét a feltöltést.

Tipp A munkakönyvtár és a commit beküldések lehető legtisztábban tartása érdekében hozzon létre egy gitignore(5) fájlt, amely kizár minden fájlt, és szükség szerint kényszerítetten adjon hozzá fájlokat.

## Szoftvercsomagok karbantartása

- Ellenőrizze a többi felhasználó visszajelzéseit és megjegyzéseit, és próbálja meg beépíteni az általuk javasolt fejlesztéseket. Tekintse ezt tanulási folyamatnak!
- Kérjük, minden alkalommal, amikor frissíti a szoftvercsomagot, ne hagyjon verziószámot tartalmazó megjegyzést. Ezáltal a megjegyzések szakasza használható marad a fent említett értékes tartalmak számára.
- Kérjük, ne azt csinálja, hogy beküldi a szoftvercsomagot, majd többé nem érdekli, és teljesen megfelejtkezik róla! A karbantartó feladata a szoftvercsomag karbantartása a frissítések ellenőrzésével és a `PKGBUILD` szkriptfájl fejlesztésével.
- Ha valamilyen okból a továbbiakban nem szeretné karbantartani a szoftvercsomagot, akkor mondjon le a szoftvercsomag karbantartásáról a `disown` művelettel az AUR webes felületét használva és/vagy küldjön üzenetet az AUR levelezőlistára. Ha egy AUR szoftvercsomag minden karbantartója lemond a szóban forgó szoftvercsomag karbantartásáról, akkor a szoftvercsomag "elárvult" szoftvercsomaggá válik.
- Az automatizálás értékes eszköz a karbantartók számára, de nem helyettesítheti a kézi úton történő beavatkozást. (Például a projektek licencet változtathatnak, szoftvercsomag-függőségeket adhatnak hozzá a szoftvercsomaghoz vagy távolíthatnak el, valamint más jelentős változások történhetnek még kisebb kiadások esetén is). Az automatizált `PKGBUILD` szkriptfájlfrissítések használata saját felelősségre történik, és minden hibásan működő felhasználói fiók és azok szoftvercsomagjai előzetes értesítés nélkül eltávolíthatók.

## Kérelmek

A törlési, egyesítési és elárvult szoftvercsomagokra vonatkozó kérelmek a jobb oldalon, a "Package Actions" alatt található "Submit Request" linkre rákattintva hozhatók létre. Ez a művelet megbeszélés céljából értesítő e-maileket küld a szoftvercsomag jelenlegi karbantartójának és az aur-requests levelezőlistára. A szoftvercsomag-karbantartók ezután vagy elfogadják a kérelmet, vagy elutasítják a kérelmet.

### Törlés

Kérelem arra, hogy egy `pkgbase` az AUR szoftvercsomag-tárolóból el legyen távolítva a listáról. Rövid megjegyzés szükséges, amely megmagyarázza a törlés okát, valamint alátámasztó részletek is szükségesek. (Például amikor egy szoftvercsomagot egy másik szoftvercsomag biztosít, amennyiben Ön a karbantartó, át lett nevezve és az eredeti tulajdonos beleegyezett stb.).

Megjegyzés

- Nem elegendő kizárólag a megjegyzésekben megmagyarázni, hogy egy szoftvercsomag miért vár törlésre: Amint egy szoftvercsomag-karbantartó intézkedik, az ilyen információk megszerzésének egyetlen helye az aur-requests levelezőlista lesz.
- A törlési kérelmek elutasíthatók, amely esetben, ha Ön a karbantartó, valószínűleg azt fogják tanácsolni Önnek, hogy mondjon le a szoftvercsomagról annak érdekében, hogy egy másik karbantartó átvehesse azt.
- Miután egy szoftvercsomagot "töröltek", annak git tárolója továbbra is elérhető marad klónozás céljából.

### Egyesítés

Kérelem egy `pkgbase` törlésére, valamint szavazatainak és megjegyzéseinek átvitelére egy másik `pkgbase` részére. Kötelező megadni annak a szoftvercsomagnak a nevét, amelybe az egyesítés történik.

Ezt a műveletet kell használni, például amikor egy upstream átnevezte a projektjét.

Megjegyzés

- Ennek semmi köze a `git merge` művelethez vagy a GitLab egyesítési kérelmeihez.
- Mivel a szavazatok és megjegyzések átviteléhez már meglévő cél-szoftvercsomagra van szükség, ezért amikor egy szoftvercsomagnak nincsenek szavazatai vagy megjegyzései, akkor egy törlési kérelem azonosnak tekinthető az új szoftvercsomagra mutató linkkel.

### Elárvult szoftvercsomaggá nyilvánítás

Kérelem egy `pkgbase` elhagyására. Amennyiben az aktuális karbantartó nem reagált, akkor ezek a kérelmek kettő hét elteltével elfogadásra kerülnek. Kivételt képez, amikor egy szoftvercsomag legalább 180 napig elavultként volt megjelölve. Ilyen esetben az elárvult szoftvercsomaggá nyilvánítási kérelmek automatikusan elfogadásra kerülnek.

Categories:

- About Arch (Magyar)
- Package development (Magyar)
- Package management (Magyar)

AUR submission guidelines (Magyar)
Add topic