Help:Laptop page guidelines (Magyar) - ArchWiki

Jump to content

# Help: Laptop page guidelines (Magyar)

From ArchWiki
Fordítás állapota: Ez az oldal az angol Help:Laptop page guidelines című oldal magyar nyelvre lefordított változata. Utolsó fordítás dátuma: 2026.06.07. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Ez a cikk egységesíti az összes laptop oldalainak a stílusát és elrendezését, valamint irányelveket és szabványokat vezet be annak biztosítására, hogy a laptopok oldalai magas minőségűek legyenek és azok is maradjanak. Az itt leírtak biztosítják, hogy a laptopok oldalai ne fajuljanak pusztán az `lspci` és `lsusb` kimenetének halmaivá, vagy ne fajuljanak egy felhasználó pusztán személyes jegyzeteivé a laptopjával kapcsolatban.

## Általános

Adjon hozzá a laptop oldalához egy megfelelő kategóriát, például Category:Dell (Magyar). Ha az Ön laptopjának a gyártója számára még nem létezik kategória, akkor hozzon létre egyet.

Az oldal neve legyen a "Laptop gyártójának a modellszáma". Helyes például a "Lenovo ThinkPad X1 Carbon" oldalnév.

Ne hozzon létre átirányítást, amely elhagyja a gyártó nevét. Helytelen például az "X1 Carbon" vagy "ThinkPad X1 Carbon" oldalnevek.

Tipp Ha nem tudja, hogy miként kellene kinéznie az Ön laptopoldalának, akkor tekintse meg a Dell Latitude 3500 és a Lenovo ThinkPad T14/T14s (Intel) Gen 2 oldalakat. Ezek olyan mintaoldalak, amelyek követik az ezen az oldalon megfogalmazott irányelveket.

Ne másolja a tartalmat az általános Laptop irányelvekből. Nem segít senkinek egy olyan szakasz, amely például csak a "Jól működik a készülék webkamerája" típusú információt tartalmazza, ezért ha nincs különleges utasítás az ilyen szakaszok hozzáadására, akkor az Ön laptopjának az oldalához ne adjon hozzá ilyen jellegű szakaszt. Kerülje továbbá az asztali környezetre vagy ablakkezelőre vonatkozó specifikus tartalmak említését. Ez érvényes más, az ArchWiki weboldalon dokumentált dolgokra is. Például az oldal ne tartalmazza az archiso USB adathordozóra történő kiírására vonatkozó utasításokat, mindössze linkelje be azt az oldalt, amely tartalmazza az utasításokat. Ez kevesebb karbantartást igényel.

Legyen alapos és részletes, amikor Ön leír valamilyen problémát, amely érinti a laptopot. Adjon meg linkeket más felhasználók hibabejelentéseire, akiknél ugyanazok a problémák jelentkeztek, valamint adjon meg linkeket egyéb megfelelő forrásokra.

## Hardverinformáció hozzáadása

Figyelmeztetés

- Minden sort hagyjon lehetőség szerint a legrövidebbre, mert egy széles táblázat nehezen olvasható és rendezetlennek tűnik az oldalon.
- Győződjön meg róla, hogy a táblázat az előszó vagy bevezetés felett van, különben a táblázat helyzete megváltozik.

Az oldal legelején a `class="wikitable archwiki-table-laptop"` használatával adjon hozzá egy táblázatot az oldalhoz. A táblázat tartalmazza a következő oszlopokat:

1. Hardver
   - Ennek az oszlopnak az alkatrész rövid nevét kell tartalmaznia, például "Bluetooth" vagy "ujjlenyomat-olvasó".
   - Kizárólag akkor fűzze hozzá a gyártó nevét az alkatrészhez, amikor több gyártó létezik ugyanahhoz az alkatrészhez. Egy gyakori példa erre a több gyártótól származó ugyan az a GPU. (Tekintse meg az alábbi táblázatot.)
   - Fontolja meg a hardware probe futtatását annak érdekében, hogy a hardver teljes készlete ismertté váljon a Linux Hardware Database számára.
2. PCI/USB ID
   - Ennek az oszlopnak az alkatrész PCI-azonosítóját vagy USB-azonosítóját kell tartalmaznia (amennyiben az elérhető). Ez fontos, mert egyes laptopok eltérő hardverrel rendelkezhetnek. (Fordítói megjegyzés: Élő példa, hogy a két laptop ugyan az a laptop kívülről, esetleg még a modellszámaik is ugyanazok, de szétszedve a két gépet, gyárilag, újan, nem ugyanazok az alkatrészek vannak a kettőben).
   - Az `lsusb` parancs alapértelmezetten megjeleníti az USB-azonosítót, de az lspci parancsot `-nn` kapcsolóval kell futtatni annak érdekében, hogy a PCI-azonosítók is láthatók legyenek. Alapértelmezésben a `bus:device.function` formátumot jeleníti meg.
     - Ha egy PCI-azonosítóhoz/USB-azonosítóhoz nem tartozik név, akkor fontolja meg az alkatrész hozzáadását a PCI ID adatbázishoz vagy a USB ID adatbázishoz ennek megfelelően.
   - Ha ehhez az eszközhöz nincs megfelelő PCI-azonosító/USB-azonosító, akkor ne használja a Template:- sablont vagy kötőjeleket, hanem egyszerűen hagyja üresen a cellát. Elfogadott alternatíva az "PS/2" vagy "I2C" megadása az azonosító nélkül. (Például a PS/2-eszközök nem sorolhatók fel úgy, mint a PCI-eszközök vagy USB-eszközök, csak az ACPI által jelentett "eszköznév" érhető el).
3. Működik-e?
   - Ennek az oszlopnak tartalmaznia kell a Template:Yes (Magyar) vagy Template:No (Magyar) sablont. Ha ezek a sablonok nem alkalmazhatók, akkor használja a Template:Y sablont és adjon egy rövid leírást a hardver állapotával kapcsolatban, például "Nem tesztelt" vagy "Részben működik".
     - A "Részben működik" értéket akkor használja, amikor az alkatrész a módosítások alkalmazása után se nem működik tökéletesen, csak részben.
   - Használja a Template:Yes (Magyar) sablont akkor is, amikor külső illesztőprogramot kell telepíteni, vagy amikor az illesztőprogramot eszközspecifikus paraméterekkel kell beállítani a működés javítása érdekében.

Megjegyzés Ha bármely alkatrész különleges utasításokat igényel, akkor javasolt külön szakaszt létrehozni csak erre az alkatrészre. Sajnos ez rendetlenné teszi az oldalt bizonyos standard szakaszok használata esetén, de ilyen esetben inkább kerülje az Ismert problémák, Tippek és trükkök és Hibaelhárítás szakaszok használatát.

### Kernelmodul-információ

A táblázatban az alkatrésznél ne helyezze el a kernelmodul-információkat. Külön szakaszba se ne helyezze el. Ez általában felesleges, mivel ehhez az alkatrészhez rendszerint csak egyetlen kernelmodul tartozik. Persze mindez nem alkalmazandó, amikor több különböző illesztőprogram közül lehet választani, de ezt akkor is az adott alkatrész külön szakaszában kell megadni, nem a táblázatban.

### Például szolgáló táblázat

A következő bal oldalon lévő kód a jobb oldalon látható táblázat formájában jelenik meg:

    {| class="wikitable archwiki-table-laptop"
    ! Hardver !! PCI/USB ID !! Működik-e?
    |-
    | Wi-Fi || {{ic|14e4:1aaa}} || {{Yes (Magyar)}}
    |-
    | Bluetooth || {{ic|8087:2bbb}} || {{Yes (Magyar)}}
    |-
    | Webcam || {{ic|046d:3ccc}} || {{No (Magyar)}}
    |-
    | GPU (Intel) || {{ic|8086:4ddd}} || {{Yes (Magyar)}}
    |-
    | GPU (NVIDIA) || {{ic|10de:5eee}} || {{No (Magyar)}}
    |-
    | Egyéb alkatrész || {{ic|056a:6fff}} || {{Y|Nem tesztelt}}
    |}
Hardver | PCI/USB ID | Működik-e?
--- | --- | ---
Wi-Fi | `14e4:1aaa` | Igen
Bluetooth | `8087:2bbb` | Igen
Webcam | `046d:3ccc` | Nem
GPU (Intel) | `8086:4ddd` | Igen
GPU (NVIDIA) | `10de:5eee` | Nem
Egyéb alkatrész | `056a:6fff` | Nem tesztelt

### Gyakori alkatrészek listája

- Wi-Fi
- Bluetooth
- Webkamera
- Ethernet
- GPU
- Érintőpad
- Billentyűzet
- TPM
- Ujjlenyomat-olvasó
- SD-kártyaolvasó
- Hangszórók
- Mikrofon
- Környezetifény-érzékelő

Megjegyzés

- Ha bármelyik port (USB, HDMI, Ethernet), vagy kritikus hardver, például a ventilátorvezérlés, nem működik alapból, akkor készítsen róla külön szakaszt, és vegye fel a táblázatba is. Ügyeljen arra, hogy ne tartalmazzon semmilyen asztali környezetre/ablakkezelőre vonatkozó utasítást. A szakaszoknak a "Firmware" és a "Funkcióbillentyűk" szakaszok közé kell kerülniük.
- Ne helyezze az "Fn billentyűk", "Felfüggesztés"/"Hibernálás" vagy "Energiagazdálkodás" elemeket a táblázatba.

## Kapcsolódó cikkek

Mivel minden laptopoldalnak tartalmaznia kell egy jobbra lebegő hardvertáblázatot, a Súgó:Stílus#"További oldalak az adott témakörben" szövegdoboz című szakaszban leírt Template:Related használatát kizárólag a "További olvasnivaló a témában" szakasz vagy a megfelelő szakaszokon belüli közvetlen linkek használata helyettesíti annak érdekében, hogy elkerülhető legyen az egymással ütköző jobbra lebegő elemek használata.

## "Telepítés" szakasz

Ennek a szakasznak olyan információkat kell tartalmaznia, amelyek szükségesek az Arch Linux feltelepítése érdekében az adott laptopon. Ide tartoznak többek között:

- Kernelparaméterek.
- Fontos firmware-beállítások. (Részletekért tekintse meg a #"Firmware" szakaszt.)
  - A fontos firmware-beállítások nem foglalja magába az olyan nyilvánvaló beállításokat, mint a boot-eszköz megváltoztatása.
  - Javasolt a fórum releváns bejegyzéseire hivatkozni, például erre a példabejegyzésre, amely a Dell eszközökkel kapcsolatos problémára összpontosít.
- Ha egy laptopalkatrész a telepítés érdekében speciális firmware programot igényel (például egy AUR szoftvercsomagot igényel a hálózati kapcsolat biztosítása érdekében), akkor ezt a követelményt hangsúlyosan kell feltüntetni.

Ha nincsenek olyan sajátosságok, amelyeket kezelni kell, akkor hagyja ki ezt a szakaszt.

## "Hozzáférhetőség" szakasz

Figyelmeztetés Ennek a szakasznak kötelező a hozzáadása a laptop oldalához. Nem választható, hanem kötelező szakaszról van szó, mivel az információ alapvető a fogyatékkal élő felhasználók számára annak érdekében, hogy eldönthessék, vajon segítség nélkül lehetséges-e az Arch Linux feltelepítése a laptopra.

A fogyatékkal élő emberek érdekében az Arch Linux feltelepítésének elősegítése miatt adjon hozzá néhány kisegítő lehetőséget. Ez magában foglalja, de nem kizárólagosan:

- A firmware kinézete. Fontolja meg a módosítandó beállításokat egy hivatalos Arch Linux telepítési adathordozó bootolásához.
  - Az újabb firmware-felületek nehezebben értelmezhetők OCR-szoftverrel a telefonokon, amelyeket a látássérült felhasználók gyakran napi eszközként használnak. Ha van lehetőség a firmware-felület alapértelmezett "klasszikus" dizájnra történő visszaállítására, akkor adja meg az ehhez szükséges útmutatót.
  - Néhány firmware akár egér használatát is megköveteli és/vagy túlságosan bonyolult. Ha a beállítások szemmel történő ellenőrzés nélkül nem módosíthatók, akkor adjon hozzá a szakaszhoz egy megjegyzést ennek leírására. Például:
    Megjegyzés A látássérült felhasználóknak meg kell kérniük egy látó személy, hogy a firmware-beállítások módosítását elvégezze a látó személy.
  - Egyes firmware-felületek nagymértékben használhatnak választógombokat (radio button) és sűrűn elhelyezett menüket, ami megnehezítheti a Parkinson-kórban élő felhasználók számára bizonyos beállítások módosítását.
- Tekintse meg az Ön laptopja hivatalos kézikönyvének megfelelő szakaszát (részletek a #"További olvasnivaló a témában" szakasz szakaszban), amely tartalmazza a firmware-ben való navigáláshoz és bizonyos műveletek, például a boot-eszköz (boot device) módosításához szükséges összes gyorsbillentyű listáját.
  - Ha a laptophoz nem létezik ilyen kézikönyv, akkor Ön is hozzáadhat egy listát a szakaszhoz.
- Egyes laptopok rendelkezhetnek diagnosztikai LED világítással, amely vizualizálja a sípoló kódokat. Ez hasznos a hallássérült felhasználók számára.
  - Ha a laptopon csak diagnosztikai LED van, de sípoló kód nincs, akkor adjon hozzá egy megjegyzést.

Tipp Ha nem tudja, hogy miként kell kinéznie ennek a szakasznak, akkor tekintse meg a jó példákat:

- Framework Desktop#Accessibility
- System76 Oryx Pro#Accessibility

## "Firmware" szakasz

Az oldalon szerepeljen egy rövid megjegyzés a laptop fwupd támogatásával kapcsolatban.

Ha a laptopnak létezik olyan különleges viselkedése amire a felhasználónak figyelnie kell, akkor az laptop oldalának tartalmaznia kell egy firmware-szakaszt. A firmware-szakasz magában foglalja (de nem kizárólagosan) a következőket:

- Bizonyos opcionális firmware-beállítások, amelyek javíthatják az laptop kompatibilitását.
- Firmware sajátosságai, amelyek befolyásolhatják az Arch Linux operációs rendszer feltelepítését.
- UEFI hiánya. Milyen bootolási módszert használ a laptop, és hozzáadható-e a meglévő bootolási folyamathoz az UEFI?
- Secure Boot információk.
  - A testre szabott kulcsok jól működnek-e ezen a laptopon?
  - Vannak-e speciális firmware-beállítások, amelyeket a jól működés érdekében módosítani kell?
  - Van-e bármilyen más sajátosság, amire a felhasználónak figyelnie kell?
- A firmware tárol-e helyreállító binárisan futtatható képfájlokat vagy naplókat valamilyen speciális útvonalon? Ez fontos információ az EFI rendszerpartíció méretének kiválasztásakor.
- Néha kritikus a firmware frissítése (magyarul ezt mondják még néha BIOS frissítésnek, újabb laptopokon UEFI frissítésnek), mert a frissítés elvégzése kijavítja a kritikus hibákat. Ha vannak fontos firmware-frissítések, akkor említse meg ezt a szakaszban.
- ACPI hiánya, vagy ha az ACPI nem támogatott Linux alatt.

## "Funkcióbillentyűk" szakasz

Megjegyzés Valószínűleg vannak jelöletlen billentyűgomb-hozzárendelések. A legrosszabb esetben Ön olyan jelöletlen billentyűgomb-hozzárendelést nyomhat meg, amely `XF86Sleep` jelet küld, ezzel felfüggesztve az Ön laptopjának működését és ezáltal megijesztve Önt, mert a képernyő hirtelen elsötétül, vagy olyan gombot nyomhat meg amely `XF86RFKill` jelet küld a laptopnak. Mindkét lehetőség kissé zavaró, de nem veszélyes.

Tartsa lenyomva az `Fn` billentyűgombot, és nyomja meg a billentyűzet mindegyik billentyűgombját, miközben rögzíti az eredményt a #Funkció-billentyűgombok rögzítése szakaszban leírtak szerint.

Adjon hozzá ehhez a szakaszhoz egy táblázatot a következő oszlopokkal:

Megjegyzés Ne feledje követni a billentyűgombok stílusára vonatkozó irányelveket.

1. Billentyűgomb
   - A megnyomandó billentyűgomb. Ezek általában az `Fn` lenyomásával kezdődnek.
2. Látható-e?
   - Használja a Template:Yes (Magyar) vagy Template:No (Magyar) sablont attól függően, hogy az xev programhoz hasonló programok látják-e ezt a billentyűgombot.
3. Meg van-e jelölve?
   - Használja a Template:Yes (Magyar) vagy Template:No (Magyar) sablont attól függően, hogy a fizikai billentyűgombon található-e olyan szimbólum, amely a funkcióját leírja.
4. Hatás
   - Általában a funkcióbillentyűk egy billentyűkódot küldenek a számítógépnek, vagy a firmware végez valamilyen műveletet a billentyűgomb lenyomásakor.
   - Ha egy billentyűgomb kódot küld, például `XF86MonBrightnessDown`, akkor adja meg az X billentyűzetkiterjesztés szimbólumát.
   - Egy billentyűgombnak lehet speciális hatása, amelyet fel kell tüntetni. Ilyen lehet például a hálózati eszközök hard blokkolása.
   - Ne adjon meg asztalikörnyezet-specifikus vagy ablakkezelő-specifikus utasításokat.
   - Vannak olyan billentyűgombok, amelyeket alapértelmezetten a systemd-logind köt le, ezeket meg kell jelölni. Tekintse meg az alábbi például szolgáló táblázatot.

### Funkció-billentyűgombok rögzítése

Lehetséges a funkció-billentyűgombok rögzítése az `xev` (xorg-xev) vagy a `wev` (wev) segítségével. Létezik továbbá a `libinput debug-events`, de mivel sok Wayland-kompozitor az `xkbcommon` programot használja, az Xorg-specifikus nevek vannak előnyben részesítve.

Az asztali környezetek és akár egyes ablakkezelők is rendelkezhetnek olyan alapértelmezett beállítással, amely minden funkció-billentyűgombot elnyel, mivel azokat saját maguk szokták kezelni. Ilyen esetben a billentyűgombok rögzítéséhez ideiglenesen használjon egy minimalista ablakkezelőt, például az Openbox ablakkezelőt.

Néhány funkció-billentyűgomb (például `XF86Sleep`) a `systemd-logind` szolgáltatáshoz lehet hozzákötve, ami azt jelenti, hogy alapértelmezés szerint egyik programmal sem lehet őket rögzíteni. Használja a `systemd-inhibit` parancsot bizonyos billentyűgombok kezelésének ideiglenes felfüggesztése érdekében:

    # systemd-inhibit --what=handle-suspend-key sleep 1h

Amíg ez a parancs fut, addig a `systemd-logind` figyelmen kívül hagyja ezeket a gomblenyomásokat, és a gomblenyomások helyes rögzítése lehetségessé válik.

Megjegyzés Ha a billentyűgomb továbbra sem látható, akkor az lehet a gond, hogy a billentyűgomb hozzá van kövte a firmware áramköréhez, vagy egy kernelmodul kezeli a gombot.

### Például szolgáló táblázat

Billentyűgomb | Látható-e?1 | Meg van-e jelölve?2 | Hatás
--- | --- | --- | ---
`Fn+Esc` | Nem | Igen | Átváltja az Fn zárat
`Fn+F1` | Igen | Igen | `XF86AudioMute`
`Fn+F2` | Igen | Igen | `XF86AudioLowerVolume`
`Fn+F3` | Igen3 | Igen | `XF86Sleep`
`...` | Nem | Nem | Hatás leírása

1. A billentyűgomb látható az `xev` és hasonló programok számára.
2. A fizikai billentyűgombon egy szimbólum található, amely a funkcióját írja le.
3. A systemd-logind alapértelmezés szerint kezeli ezt a billentyűgombot.

## "További olvasnivaló a témában" szakasz

Ez a szakasz hasznos linkeket tartalmazhat, többek között a következőket:

- Kapcsolódó más külső wiki-oldalak. Például a ThinkWiki.
- Egy link az Ubuntu Certified katalógus egy oldalára, amely hasznos forrás lehet PCI/USB azonosítók és hardvervariációk esetén.
- Egy link a hardware probe keresésre az adott modellre a Linux Hardware Database oldalon, amely információt nyújt a kompatibilitásról és a PCI/USB azonosítókról.
- A gyártó által biztosított hivatalos kézikönyvek, amelyek hasznosak lehetnek firmware-hibák hibakeresésekor.

Category:

- Help (Magyar)

Help: Laptop page guidelines (Magyar)
Add topic