Ventoy (Magyar) - ArchWiki

Jump to content

# Ventoy (Magyar)

From ArchWiki
Fordítás állapota: Ez az oldal az angol Ventoy című oldal magyar nyelvre lefordított változata. Utolsó fordítás dátuma: 2026.06.24. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- Multiboot USB drive (Magyar)

A Ventoy egy ingyenes és nyílt forráskódú program olyan adathordozók létrehozására, amelyek lehetővé teszik bármely EFI, IMG, ISO, VHD(x) vagy WIM fájl kiválasztását és bootolását. Az említett fájlok az adathordozón található írható partíción lesznek eltárolva, és közvetlen azokat lehet majd bootolni.

A Ventoy számos operációs rendszert alapból támogat (Windows/WinPE/Linux/ChromeOS/Unix/VMware/Xen...). Részletekért tekintse meg a támogatott operációs rendszerek teljes listáját.

## Telepítés

A feltelepítés érdekében értelemszerűen telepítse fel a számítógépre a ventoyAUR szoftvercsomagot.

## Ismert hibák

A Ventoy hátsókapukat vagy egyéb rosszindulatú kódot tartalmazhat:

- A szerző(k?) hosszú ideig nem reagáltak a git tárolójukban található előfordított kód forráskódjára vonatkozó kérdésekre.
- Hosszú ideig nem reagáltak a biztonsági kockázatokkal kapcsolatos kérdésekre sem.
- Amikor végül válasz született, akkor az lényegében egy egyszerű "Nincs ok feltételezni, hogy rosszindulatú programot helyeztünk volna el." kijelentésre korlátozódott.
- Ismét hosszú idő elteltével a szerzők végül megemlítették azt, hogy milyen más forráskódot használtak egyes — de nem az összes — előfordított kód előállításához.
- Nem ismertették a buildelési módszereket, és nem bizonyították, hogy valóban ez volt a felhasznált forráskód.
- A szerzők valódi személyazonossága ismeretlen.

További információkért tekintse meg a Wikipedia:Ventoy#Concerns over software security and validity of open source claim Wikipédia leírást.

Alternatívákért tekintse meg a Multiboot USB drive#Automatizált segédprogramok című leírást.

## Használat

Figyelmeztetés Ön most a kiválasztott adathordozó letörlésére készül, és a rajta lévő összes meglévő adat el fog veszni a beállítás után.

Az adathordozó beállítása érdekében három segédprogram áll rendelkezésre:

1. `/opt/ventoy/Ventoy2Disk.sh` — Amely egy parancssorból futtatható shell szkriptfájl.
2. `/opt/ventoy/VentoyGUI.x86_64` — Amely egy grafikus felhasználói felülettel rendelkező alkalmazás. Ha az alkalmazás nem root felhasználói jogosultságokkal indul, akkor az `xauth` vagy egy hasonló alkalmazás szükséges a felhasználói jogosultságok root felhasználói szintre történő felemelése érdekében.
3. `file:///opt/ventoy/WebUI/index.html` — Megnyitása egy webböngészőben.

Ugyanezek a segédprogramok használhatók a már az adathordozóra korábban feltelepített Ventoy frissítése érdekében is.

A Ventoy kettő partíciót hoz létre az adathordozón. Az alapértelmezett neveik Ventoy és VTOYEFI. A Ventoy partíció a bootolható lemezképfájlok (ISO fájlok) és egyéb adatok tárolására szolgál. A VTOYEFI partíció pedig a binárisan futtatható Ventoy programok számára van fenntartva.

A bootolásra használható lemezképfájlok hozzáadása érdekében a mount parancs segítségével Ön csatolja fel az első partíciót, majd másolja át rá a lemezképfájlokat.

Tipp Ön a lemezképfájlokat a Ventoy partíció bármelyik könyvtárába bemásolhatja. Nincs arra szükség, hogy a gyökérkönyvtárba helyezze el őket, vagy, hogy egyetlen közös helyen tartsa az összes lemezképfájlt.

### Használat telepítés nélkül

Ha csak egy többrendszeres (multi-boot) boot adathordozót szeretne létrehozni, akkor egyszerűen letöltheti az előre elkészített futtatható állományt a GitHub kiadások oldaláról. Önnek szüksége van a dosfstools szoftvercsomagra, mivel a vfat partíció az mkfs.vfat segédprogram használatával kerül létrehozásra. Az sha256sum ellenőrzőösszeg leellenőrzése és a szoftvercsomag kibontása után a mellékelt CLI-k [1] súgóoldala a shell szkript argumentum nélküli futtatásával jeleníthető meg:

    # ./ventoy-VERSION/Ventoy2Disk.sh

Ezután az adathordozót a későbbi verziókra is felfrissítheti egy hasonló eljárást követve. Töltse le az ÚJABB VERZIÓT, ellenőrizze a sha256sum összeget, csomagolja ki a letöltött új verziót, majd futtassa a következő parancsot:

    # ./ventoy-ÚJABB-VERZIÓ/Ventoy2Disk.sh

Futtatást követően kövesse a képernyőn megjelenő súgóüzenetet.

A fent említett shell szkriptfájl alternatívájaként egy GTK/qt[2] felület, valamint egy webUI[3] is szintén tartalmazva van.

## Tippek és trükkök

### Ventoy melyik programverziója van már feltelepítve?

A korábban említett `Ventoy2Disk.sh` segédprogrammal indítsa el a frissítési folyamatot, de ne hagyja jóvá a frissítést (`-u`). A program a megerősítés kérése előtt tájékoztatni fogja arról, hogy Ön melyik programverzióról melyik verzióra kíván frissíteni.

### Fájlok integritásának ellenőrzése

Az upstream dokumentációban leírtak szerint egy beépített ellenőrzőösszeg-segédprogram lehetővé teszi az adathordozón lévő fájlok integritásának ellenőrzését.

## További olvasnivaló a témában

- Ventoy dokumentációja a hivatalos oldalon (Angol nyelven)
- Wikipedia:Ventoy

Category:

- Installation process (Magyar)

Ventoy (Magyar)
Add topic