Help:Discussion (Magyar) - ArchWiki

Jump to content

# Help: Discussion (Magyar)

From ArchWiki
Fordítás állapota: Ez az oldal az angol Help:Discussion című oldal magyar nyelvre lefordított változata. Utolsó fordítás dátuma: 2026.06.05. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

A vitalapok vagy "beszélgetés" lapok más ArchWiki-felhasználókkal történő kommunikációra szolgálnak. Bármely lap megbeszéléséhez lépjen arra a lapra, majd kattintson az oldal tetején található "vitalap" fülre. Kísérletezzen a Homokozó vitalapjának a szerkesztésével.

## Beszélgetés indítása

Új beszélgetés hozzáadása érdekében a vitalap alján használjon megfelelő címsort. (Tekintse meg a Súgó:Stílus#Cikkekben az egyes szakaszok címsorai leírást). Használhatja a "Téma hozzáadása" fület is minden vitalap tetején. Ajánlott a beszélgetés címét megadni a szerkesztési összegzésben.

Ha a vitalap még nem létezik, akkor kattintson a Start a discussion gombra a létrehozás érdekében.

Vegye figyelembe, hogy a wiki-beszélgetések gyakran lassabb tempóban történnek, mint a fórumbeszélgetések, nem is beszélve az IRC csatornák tempójáról, ezért legyen türelmes, és adjon más felhasználóknak időt a válaszok létrehozására.

### Mi az ami nem tartozik bele a vitalapon történő kommunikációba?

A vitalap az adott szócikkhez kapcsolódó témák megvitatására szolgál. Ezt szem előtt tartva, kérjük, kerülje a következőket:

- Kerülje a szerkesztési összefoglalók közzétételét a vitalapokon. Az összefoglalók közzétételére ugyanis a szerkesztőoldalakon külön mező van ennek céljából kijelölve. Tekintse meg az ArchWiki:Hozzájárulás#Használja mindig megfelelően a szerkesztési összefoglalót című leírást. Ugyanakkor, a vitalapon kibővítheti a szerkesztési összefoglalót, amennyiben a szerkesztési összefoglaló mezőjében nem fért el minden részlet, amelyet Ön meg szeretett volna adni.
- Kérjük Önt, hogy a vitalapon kerülje a személyes segítség kérését: Az ilyen jellegű kérésekhez használja a fórumot vagy a csevegőszobát.
- Kerülje a vitalap kategorizálását. Tekintse meg a Súgó:Stílus#Kategóriák című leírást.

## Csatlakozás egy vitához

### Csatlakozás egy vitához a DiscussionTools segítségével

Tekintse meg az mw:Help:DiscussionTools című leírást. Röviden azt kell tenni, hogy a Reply linkre rákattint a válaszadás érdekében (amely minden aláírt üzenet után megjelenik).

### Csatlakozás egy vitához manuális úton

- Alapvetően, adjon hozzá egy új kommentet a beszélgetés utolsó bejegyzése alá, amelyhez csatlakozni kíván.
- Használjon kettőspontokat a beszélgetés beljebb tolása és formázása érdekében. A szokásos gyakorlat szerint az Ön válaszát egy szinttel beljebb tolja be, mint az a hozzászólás, amelyre Ön éppen reagál. Ha léteznek már válaszok erre a hozzászólásra, akkor helyezze a saját válaszát a legutóbbi, azonos beljebb tolással rendelkező válasz után, megtartva a beszélgetés fájának a struktúráját.
- Írja alá a hozzászólásokat az Signature and timestamp gombbal, amely `--~~~~` kódot illeszt be, ami az Ön felhasználónevét és időbélyegét fogja megjeleníteni. Tekintse meg az mw:Help:Signatures című leírást.
- Kerülje más felhasználók hozzászólásainak szerkesztését.
- Ne szerkessze az Ön saját bejegyzéseit, amikor valaki már válaszolt rájuk, különben megszakítja a beszélgetés folyamatát, és nehezíti mások további reagálását. Kizárólag a szavak vagy mondatok áthúzása (`<s>` címkék használatával) engedélyezett, de a kapcsolódó magyarázatot egy normál válaszban kell megadni.
- Lehetséges a beszélgetés szétválasztása annak érdekében, hogy Ön külön reagáljon egy bejegyzés különböző részeire, de ilyenkor minden létrejött szakasz végén másolja át az eredeti hozzászólás aláírását.

## Egy vita lezárása

Önnek arra ügyelnie kell, hogy a `<s>` címkékkel lezárja a már kimerült viták címét. A vita lezárásának oka a vita szövegében kerüljön feltüntetésre, úgy formázva, hogy az a vita egy (részleges) válaszaként jelenjen meg. A vitákat lezáráskor ne mozgassa el, mert az elmozgatás megsérti a viták kronológiai sorrendjét.

A kimerült viták a lezárás után egy hét elteltével vagy később törölhetők.

Amikor egy oldalon Ön több vitát zár be vagy töröl, vitánként csak egy szerkesztést hajtson végre, mivel nem javasolt egyszerre több vita lezárása vagy törlése. Ezenkívül ne felejtse el a szerkesztési összefoglalóban feltüntetni a vita címét, ami segít a vitatörténetből visszakeresni a törölt vitát. Ha a szakasz szerkesztését választja az oldal egészének szerkesztése helyett, akkor a cím automatikusan megjelenik, egyébként kézzel kell azt megadni.

## Felhasználói vitalapok

Vegye figyelembe a különbséget a felhasználói oldal és a felhasználói vitalap között. Minden felhasználónak lehet felhasználói vitalapja, amelyen más felhasználók nyilvános üzeneteket hagyhatnak. Ha egy adott felhasználónak nincs ilyen vitalapja, akkor Ön létrehozhatja az adott felhasználó vitalapját annak érdekében, hogy Ön megjegyzést hagyhasson az adott felhasználónak. Ha valamelyik felhasználó üzenetet hagyott Önnek az Ön vitalapján, akkor Ön egy értesítést fog látni "You have new messages" szöveggel, valamint egy linket fog látni az Ön saját felhasználói vitalapjára: Ebben az esetben az eredeti üzenet alatt, az Ön saját vitalapján kell válaszolnia, megfelelő behúzással, az eredeti üzenet alatt. Kérjük, kerülje azt, hogy egy beszélgetésre egy másik vitalapon válaszol, például azon a felhasználói vitalapon, aki Önt megkereste, mivel az ilyen kommunikációs stílus megszakításokat okoz az adott témával kapcsolatos információáramlásban.

Ne szerkessze egy felhasználó saját lapját engedély nélkül (tehát az [[User:Name]] lapokat), mert ezek személyes felhasználói névterek. Az "user talk page" a megfelelő hely a kommunikációra (kivéve a privát e-mail küldését, amikor az e-mail cím közzé van téve).

Kérjük, engedély nélkül ne törölje a lezárt vitákat a felhasználók vitalapjairól. Amennyiben Ön bármilyen módosítást végez egy felhasználó vitalapján, a felhasználó amikor bejelentkezik, a szokásos értesítést kapja e-mailben, valamint egy nagy sárga doboz formájában is. Ez zavaró lehet az adott felhasználó számára, ezért kerülendő.

Category:

- Help (Magyar)

Help: Discussion (Magyar)
Add topic